wickkiey/tamil-wikipedia-chunked huggingface dataset:
# மேடைக் கோற்பந்தாட்டம்

## வரலாறு

19ஆம் நூற்றாண்டின் பிற்பகுதியில்தான் மேடைக் கோற்பந்தாட்டம் உருவானதாகப் பொதுவாக ஒப்புக் கொள்ளப்படுகிறது. இந்தியாவில் பணி நிலையிடம் பெற்றிருந்த பிரித்தானிய ராணுவ அதிகாரிகளிடம் மேசைக் கோற்பந்தாட்டம் மிகுந்த அளவில் பிரபலமாக இருந்தது மற்றும் பாராம்பரியமான மேசைக் கோற்பந்தாட்ட விளையாட்டிலிருந்து மாறுபட்ட விளையாட்டுக்கள் உருவாயின. 1874ஆம் ஆண்டு அல்லது 1875ஆம் ஆண்டு *ஸ்னூக்கர்* என்னும் சொல்லும் இராணுவத் தோற்றுவாய்களையும் கொண்டுள்ளது. முதல் வருட சிப்பாய்கள் அல்லது அனுபவமற்ற பணியாட்கள் ஆகியோரைக் குறிப்பிடுவதான ஒரு கொச்சை வழக்கு என்பதாக இந்தச் சொல் பயன்பட்டது.  
மேடைக் கோற்பந்தாட்டம், 19ஆம் நூற்றாண்டின் பிற்பகுதியிலும், 20ஆம் நூற்றாண்டின் முற்பகுதியிலும் வளரத்துவங்கி, 1927ஆம் வருட வாக்கில், ஆங்கிலேய மேசைக் கோற்பந்தாட்டத் தொழில் முறையாளர் மற்றும் மேடைக் கோற்பந்தாட்டக்காரரான ஜோ டேவிஸ் என்பவர் இணைத்து உருவாக்கிய முதல் உலக மேடைக் கோற்பந்தாட்டப் பந்தயம் 1946வது வருடம் தாம் ஓய்வு பெறும் வரையில் ஒவ்வொரு உலகப் போட்டிப் பந்தயத்திலும், ஜோ டேவிஸ் வென்று வந்தார். 1950ஆம் ஆண்டுகளிலும் மற்றும் 1960ஆம் ஆண்டுகளிலும், ஆட்டக்காரர்களைத் தவிர பிறர் இதில் அவ்வளவாக அக்கறை காட்டாததால், இந்த விளையாட்டானது சரியத் துவங்கியது. 1959ஆம் வருடம், கூடுதலாக இரண்டு வண்ணங்களைச் சேர்ப்பதன் மூலம் இந்த விளையாட்டின் புகழ்மதிப்பை அதிகரிக்கும் ஒரு முயற்சியாக, இதன் மாறுபட்ட ஒரு வகையை மேடைக் கோற்பந்தாட்டக் கூட்டு என்னும் பெயரில் டேவிஸ் அறிமுகப்படுத்தினார். இருப்பினும், அது வரவேற்பைப் பெறவே இல்லை. 1969ஆம் வருடம் பிபிசியில் உயர் அதிகாரியாக இருந்த டேவிட் ஆட்டன்பரோ, வண்ணத் தொலைக் காட்சியின் செயற்பாடு சாத்தியத்தை செய்முறையில் காட்டும் வண்ணம்,பச்சை மேசையும், பல வண்ணப் பந்துகளும் கொண்ட மேடைக் கோற்பந்தாட்ட விளையாட்டானது வண்ண ஒளிபரப்பின் சாதகங்களை எடுத்துரைக்க மிகவும் உகந்ததாக இருந்தமையால், பாட் பிளாக் என்னும் மேடைக் கோற்பந்தாட்டப் போட்டிச் சுற்றுக்களை ஏற்பாடு செய்தபோது, இந்த விளையாட்டில் பெருமளவிலான முன்னேற்றம் உருவானது. இந்த தொலைக் காட்சித் தொடரானது, தரவரிசையில் வெற்றியடைந்து ஒரு குறிப்பிட்ட காலகட்டத்தில் பிபிசி டூவில் மிகவும் பிரபலமான ஒரு நிகழ்ச்சியாக இருந்தது. 1978ஆம் வருட உலகப் போட்டிப் பந்தயம் முதன் முறையாக முழுவதுமாகத் தொலைக்காட்சியில் ஒளிபரப்பானபோது, இந்த ஆட்டத்தின் மீதான ஆர்வம் அதிகரித்தது. விரைவிலேயே, யூகே, அயர்லாந்து மற்றும் காமன்வெல்த் நாடுகளில் பெரும்பாலானவற்றில் இந்த விளையாட்டு ஜனரஞ்சகமான விளையாட்டாக இடம் பெற்று, கடந்த முப்பது வருடங்களாக, அதிக அளவில் தொலைக் காட்சியில் ஒளிபரப்பப்படும் போட்டிப் பந்தய நிகழ்ச்சிகளில் ஒன்றாக விளங்குகிறது. 1985வது வருடம் சுமார் 18.5 மில்லியன் பார்வையாளர்கள் டென்னிஸ் டெய்லர் மற்றும் ஸ்டீவ் டேவிஸ் ஆகியோருக்கு இடையில் நடைபெற்ற உலகப் போட்டிப் பந்தயத்தின் இறுதிக் காட்சியைக் கண்ணுற்றனர். புதிதாக சில நிதியுதவியாளர்கள் பெறப்படினும், புகையிலைத் தயாரிப்பாளர்களின் நிதியுதவி இன்மையால், அண்மைக் காலமாக தொழில் முறைப் போட்டிப் பந்தயங்கள் குறைந்து வருகின்றன. மற்றும் தொலை கிழக்கு மற்றும் சீனாவில் உருவாகி வரும் திறமையாளர்களான லியாங்க் வென்போ மற்றும் மேலும் நிலைபெற்ற ஆட்டக்காரர்களான டிங் ஜுன்ஹுயி மற்றும் மார்கோ ஃப்யூ ஆகியோரால், உலகின் இப்பகுதியில் இந்த விளையாட்டுக்கான எதிர்காலம் பிரகாசமாக உள்ளது.
# மேடைக் கோற்பந்தாட்டம்

## கருவிகள்

; கோல் விளையாட்டுக்கள்#சாக்|சாக்
: கோல் மற்றும் கோல்-பந்து ஆகியவற்றின் இடையே சிறப்பான தொடர்பை உறுதி செய்வதற்காக கோலின் நுனியானது சுண்ணமிடப்பட்டிருக்கும்.
; கோல் குச்சி|கோல்
: மரம் அல்லது இழைக் கண்ணாடியால் செய்யப்பட்ட ஒரு குச்சி; இதன் நுனியானது கோல்-பந்தினை அடிக்கப் பயன்படுகிறது.
; நீட்சி
: கோலின் பின்புறத்தில் திருகாணிகள் கொண்டு பொருத்தப்பட்டு அதன் நீளத்தைத் திறம்படக் கூட்டுமாறு உதவ அமைக்கப்பட்ட ஒரு குறுந்தடி. விளையாட்டு வீரரிடமிருந்து தொலைவில் இருக்கும் கோற் பந்துகளை அடிப்பதற்கு இது பயன்படுகிறது.
;
கவசக் காப்பு  
:
சாதாரணமான நீட்டிப்பில் கோற்பந்து எட்ட இயலாத தொலைவில் இருக்கையில் கோலுக்கு ஆதரவாகப் பயன்படுத்தப்படும் எக்ஸ்-வடிவத் தலை கொண்ட ஒரு குச்சி.
; கொக்கிக் காப்பு  
: பொதுவான கவசக் காப்பைப் போன்றதுதான்; எனினும் ஒரு உலோகக் கொக்கி முனையைக் கொண்டிருக்கும். இது கவசக் காப்பை மற்றொரு பந்தின் மீதாகப் பொருத்துவதற்குப் பயன்படுகிறது. இந்தக் கொக்கிக் கோப்பு என்பதுதான் மேடைக் கோற்பந்தாட்டத்தின் மிக அண்மையிலான கண்டுபிடிப்பாகும்.
; சிலந்தி (மெலிவீச்சுக் குச்சி)
: காப்புக் கவசம் போன்ற ஆனால், வளைவமைப்புத் தலை கொண்டிருக்கும். இது, கோற்பந்தின் உயரத்திற்கும் மேலாக கோலின் குச்சியை உயர்த்திப் பிடித்து ஆதரவளிக்கப் பயன்படுகிறது.
; அன்னம் (அல்லது அன்னக் கழுத்துச் சிலந்தி)  
: நீட்டிக்கப்பட்ட ஒற்றைக் கழுத்து மற்றும் கவைக் கோல் போன்ற ஒரு கவர்முள் ஆகியவற்றை முனையில் கொண்டுள்ள ஒரு கவசக் காப்புடனான இந்தக் கருவி, பந்துகளின் ஒரு குழுமத்தில் கூடுதலான ஒரு தொலைக் கோல் செலுத்துதலில் உதவுகிறது.
; முக்கட்டம்/ அழிச்சட்டம்  
: ஒரு துன்னலைத் துவக்குவதற்கான இடைவெளியில் தேவைப்படும் அமைப்பினுள் சிவப்புப் பந்துகளை சேகரிப்பதற்கு இந்தக் கருவி பயன்படுகிறது.
; நீட்டிக்கப்பட்ட கவசக் காப்பு  
: வழக்கமான கவசக் காப்பினைப் போன்றதே இது. ஆனால், இதன் தடிமுனையில் உள்ள ஒரு இயக்க முறைமையானது இந்தக் கவசக் காப்பினை மூன்றடி தொலைவு வரை நீட்டுவதைச் சாத்தியமாக்குகிறது
; நீட்டிக்கப்பட்ட மெலிவீச்சுக் குச்சி  
: இது அன்னம் மற்றும் மெலிவீச்சுக் குச்சி ஆகிய இரண்டும் இணைந்ததாகும். பெரும் கூட்டங்களாக உள்ள சிவப்புப் பந்துகளைப் பாலமமைத்துக் கொள்வதே இதன் நோக்கமாகும். தொழில் முறை மேடைக் கோற்பந்தாட்டத்தின் இந்த நாட்களில் இது குறைவான அளவிலேயே பொதுவாகக் காணப்படுகிறது. எனினும், அடிக்க விரும்பும் இடத்தில் மெலி வீச்சுக் குச்சியின் பயன்பாட்டைத் தடுப்பதாக ஒன்று அல்லது அதற்கு மேற்பட்ட பந்துகள் நிலை பெற்றிருக்கையில் இது பயன்படுத்தப்படலாம்.
; பாதித் தடிமுனை  
: பொதுவாக, மேசையின் பக்கவாட்டின் கீழ்ப்புறமாகவே அமைந்திருக்கும் பாதித் தடிமுனை என்பதானது மேசை நீளத்திற்கான கவசக் காப்பு மற்றும் கோல் ஆகியவற்றின் கலவையாக, மேசையின் மொத்த நீளமுமே தடையாக இருக்கும் நிலையில் கோற்பந்தை அடிக்கப் பயன்படுத்துவதைப் போன்ற நிலையிலன்றி, மிகவும் அரிதாகவே பயன்படுவதாகும்.
; பந்துக் குறியீடு  
: 'டி' என்னும் ஆங்கில எழுத்தின்அமைப்பில் ஒரு வெட்டுத் தடம் கொண்டிருக்கும் இது ஒரு பல-நோக்கக் கருவி. இதன் நிலையைக் குறியிடுவதற்காக, ஆட்ட நடுவர் இதனை பந்துக்கு அருகில் வைக்கலாம். அதன் பிறகு அவர்கள் பந்தைச் சுத்தப்படுத்த அதை அகற்றலாம். (2) ஒரு வண்ணத்தை குறிப்பிட்ட இடத்தில் வைப்பதற்குப் பந்து அனுமதிக்காது உள்ளதா என்று தீர்மானிக்க இதைப் பயன்படுத்தலாம். (3) ஒரு இலவசப் பந்தை அனுமதிக்கையில், (இடையூடாகும் சாத்தியம் கொண்ட பந்தின் அருகில் இதனை வைப்பதன் மூலம்) "வருகிற பந்தின்" தொலைமுனையைக் கோற்பந்தால் தாக்க இயலுமா என்று தீர்மானிக்கவும் பயன்படுத்தலாம்.
# மேடைக் கோற்பந்தாட்டம்

## குறிப்பிடத்தக்க விளையாட்டு வீரர்கள்

1930ஆம் ஆண்டுகளில் ஜோ டேவிஸ் உடன் துவங்கித் தற்சமயம் வரை தொடர்வதான தொழில் முறைக் கால கட்டத்தில், உச்ச நிலையில் வெற்றியடைந்துள்ள விளையாட்டு வீரர்கள் மிகச் சிலரே. மேடைக் கோற்பந்தாட்டத்தில் உன்னத நிலையை அடைந்து அங்கு இடம் பெறுவதும், அதனை நிலையாகக் கொண்டிருப்பதும் கடினமானதாகும். காரணம், பல வருடங்களுக்கான அர்ப்பணிப்பு, தொடர் முயற்சி மற்றும் இயற்கையான ஆற்றல் ஆகியவை இந்த விளையாட்டின் தரத்தில் மேம்பட்டு விளங்குவதற்கு தேவையானவையாகும்.  
பல ஆண்டுகளாகச் சில விளையாட்டு வீரர்கள் இந்த விளையாட்டில் மேலாண்மை புரிந்து வருகின்றனர். பொதுவாக, 1970ஆம் ஆண்டுகளில் ரே ரியர்டன், 1980ஆம் ஆண்டுகளில் ஸ்டீவ் டேவிஸ், மற்றும் 1990களில் ஸ்டீஃபன் ஹென்றி ஆகியோர் முறையே தலா ஆறு, ஆறு மற்றும் ஏழு முறைகள் உலகப் போட்டிப் பந்தயத்தில் வென்று முதன்மையான விளையாட்டு வீரர்களாக விளங்கினர். 2000ஆம் ஆண்டுகளில் இதைப் போன்று எவரும் தலை சிறந்து விளங்கவில்லை. ரோன்னி ஓ'சல்லிவன் இந்தப் பட்டத்தை மூன்று முறைகளும், மார்க் வில்லியம்ஸ் மற்றும் ஜான் ஹிக்கின்ஸ் தலா இரண்டு முறைகளும் வென்றுள்ளனர். ஹிக்கின்ஸ் மொத்தமாக மூன்று முறை, 1998ஆம் வருடம் பெற்ற வெற்றியையும் சேர்த்து, பெற்றுள்ளார்.
# மேடைக் கோற்பந்தாட்டம்

## மாறுபாடுகள்

- மேடைக் கோற்பந்தாட்ட உபரி, கூடுதலான பந்துகள் கொண்ட ஒரு வேறுபட்ட விளையாட்டு
- ஒரே ஒரு சிவப்புப் பந்து மற்றும் வேறுபடும் விதிகள் கொண்ட பிரேசிலியப் பதிப்பான சினுகா பிரேசிலியரா
- தன்னார்வல மேடைக் கோற்பந்தாட்டம், 1900ஆம் ஆண்டுகளின் துவக்கத்தில் இருந்த ஒரு வேறுபட்ட விளையாட்டு.
- ஆறு-சிவப்பு மேடைக் கோற்பந்தாட்டம், ஆறு சிவப்புக்களை மட்டுமே கொண்டு விளையாடப்பட்ட ஒரு வேறுபட்ட விளையாட்டு.
# முன்தோல் குறுக்கம்

**முன்தோல் குறுக்கம் அல்லது பிமொசிஸ்,** கிரேக்க சொல்லான பிமொஸ் என்பதிலிருந்து வருவித்துள்ளது ((*முஸ்ஸில்*)), முன்தோல் குறுக்கம் என்பது ஆண்குறியின் தலையிலிருந்து மொட்டு முனைத்தோல் முழுவதும் உள்ளிழுக்காமல் இருக்கும் ஆண்களின் ஒரு நிலைமையாகும். *கிளிடோரல் முன்தோல் குறுக்கம்* என்ற சொல்லை பெண்களுக்கு குறிப்பிடலாம், அதனால் கிளிடோரல் தலைமறைப்பு உள்ளிழுக்காமல் இருக்கும் மேலும் கிளிட்டோரிஸ் சுரப்பியும் குறைவாக வெளிப்படும். .  
குழந்தை பிறந்த காலத்தில், மொட்டு முனைத்தோல் உள்ளிழுக்கும் நிலை அரிதான ஒன்றாகும்; "உள்ளிழுக்காமல் இருக்கும் நிலை ஆண்களின் வளரும் மற்றும் இளமை பருவத்தின் இயல்பாக கருதப்படுகிறது" மற்றவர்கள் முன்தோல் குறுக்கத்திலிருந்து வரும் (நோய்க்கூறு)வளர்ச்சி நிலையை வேறுபடுத்த "உள்ளிழுக்காமல் இருக்கும் மொட்டு முனைத்தோல்" என்ற சொல்லையும் பயன்படுத்தினார்கள். பொதுவான (அல்லது முக்கிய) காரணமாக கருதப்படுகிறது. இதற்கு மற்ற காரணங்களும் உள்ளன: மொட்டு முனைத்தோலின் அழுத்தமான உள்ளிழுத்தல் ஆகியவற்றின் மூலம் வடு ஏற்படுகிறது. முன்தோல் குறுக்கம் உடைய நோயாளிகளுக்கு கொடுக்கப்படும் செயற்கைத் தற்புணர்ச்சி பயிற்சி, போலித்தனமான உடலுறவின் போது ஏற்படும் வழக்கமாக மொட்டு முனைத்தோல் கீழே இழுத்தலில் இருந்து மாறுபடுகிறது என்பதை பீயாஜ் நிருபித்தார். சிறுநீர் பிடிமானத்திற்கும் மற்றும் ஆண்குறியில் புற்றுநோய் வருதற்கும் முன்தோல் குறுக்கம் அபாய காரணியாக விளங்குவதாக சில ஆராய்ச்சிகள் நிருபித்தன. இதற்கு ஸ்ட்டீராய்டு களிம்பு, மொட்டுஉறை செப்பனிடல், கைமுறை நீட்சி மற்றும் மொட்டு முனைத்தோல் வெட்டுதல் போன்ற பொதுவான சிகிச்சைகளும் உள்ளன.
# முன்தோல் குறுக்கம்

## மொட்டு முனைத்தோலின் இயற்கை வளர்ச்சி

பிறப்பின் போது, மொட்டு முனைத்தோலின் உட்புற படலம் சிசின் மொட்டால் மூடப்பட்டு இருக்கும். இந்த இணைப்பு வடிவங்கள் "உருப்பெற்றகரு வளர்ச்சிக்கு முன்பு, மென்மையாக உருவாகும் சுரப்பிக்கு பாதுகாப்பளிக்கும் கூட்டை வழங்குகிறது".  
சமீப காலம் வரை, மொட்டு முனைத்தோல் உருவாதல் பற்றிய உண்மை தெரிந்திருத்தல் அலட்சியமான விஷயமாக உள்ளது. நோயியலுக்குரிய மழலைப் பருவத்தின் மொட்டு முனைத்தோல் இயற்கையாக உள்ளிழுக்காமல் இருப்பதற்கு மொட்டு முனைத்தோல் வெட்டுதலை மருத்துவர்கள் பரிதுரைத்தனர். அதன் பின்பு வழக்கமான மழைலையின் மொட்டு முனைத்தோல் வெட்டுதலை சரியென நிறுவினர்.  
அமெரிக்காவின் குழந்தை மருத்துவ கலைக்கழகமும், கனடாவின் குழந்தை மருத்துவ சங்கமும் மொட்டு முனைத்தோலின் உள்ளிழுத்தலுக்கு எந்த ஒரு முயற்சியும் செய்யவில்லை. உள்ளிழுக்காமல் இருக்கும் இந்த நிலைக்கு வயது ஒரு காரணமாக அறிவிக்கப்படுள்ளது: ஹுன்ட்லே *மற்றும் பலர்* மொட்டு முனைத்தோலின் உள்ளிழுக்கும் நிலை, 1 வயதில் ஏறக்குறைய 50%, 3 வயதில் 90%, மற்றும் 17 வயதில் 99% பேருக்கு இருப்பதாக கூறியுள்ளார். வடு அல்லது முறை பிறழ்தல் இருந்தால், உள்ளிழுக்காமல் இருத்தல் "ஆண்களின் வளரும் மற்றும் இளமை பருவத்தின் இயற்கையாக கருதலாம்" என்று, இந்த எழுத்தாளர்கள் வாதிடியுள்ளனர். முழுவதும் உள்ளிழுக்காத மொட்டு முனைத்தோல் குழந்தைபருவத்திற்கு பின்பு அல்லது இளம்பருவத்திற்கு முன்பு வரையிலும் நடைபெறாது என்பது ஹில்லின் கூற்று. வடு திசுவின் உருவாக்கத்தினால் ஏற்படும் அழுத்தமான உள்ளிழுத்தல் மூலம் முயன்று பெற்ற முன்தோல் குறுக்கம் பரவியிருக்கலாம் என்பது சந்துவின் கூற்று.  
இருப்பினும் முன்தோல் குறுக்கத்திற்கான அறுவைச் சிகிச்சையின் (மொட்டு முனைத்தோல் வெட்டுதல்) விகிதம் வீழ்ந்துள்ளது, நோயியலுக்குரிய முன்தோல் குறுக்கத்தில் இருந்து வளரும் உள்ளிழுக்காத நிலையை வேறுபடுத்தும் போது தொடர்ந்து பிரச்சினை இருக்கிறது என்று நிறைய மருத்துவர்கள் கூறியுள்ளது பற்றியும், முன்தோல் குறுக்கம் பற்றி மேலும் கண்டறிந்ததையும் சில குழந்தை சிறுநீரக மருத்துவர் வாதாடினார்கள்.  
சிலசமயங்களில் முன்தோல் குறுக்கத்திற்கு மொட்டு முனைத்தோல் வெட்டுதலை சரியென்று பயன்படுத்தினார்கள், அதனால் இது தேசிய நல அமைப்பு அல்லது காப்பீட்டுத் திட்டத்தின் கீழ் உள்ளது. வயதான குழந்தை மருத்துவர் மூலம் இதன் வரையறை நீட்டியிருக்கலாம்; குறிப்பாக இங்கு (வட அமொரிக்காவில்), பிறந்து சில நாட்களான குழந்தைக்கு மொட்டு முனைத்தோலை வெட்டுதல், குழந்தை சிறுநீரக மருத்துவர் மூலம் வழக்கமான புறநோயர் அறுவை சிகிச்சை போல் நடக்கிறது, இது பிறந்த குழந்தைக்கு செய்யும் செயல் முறையை விட அதிகச் செலவாகும். மொட்டு முனைத்தோல் வெட்டுதல் முன்தோல் குறுக்கம் உருவாவதை தடுக்கிறது, அதே புள்ளி விவர நிகழ்ச்சியை பொறுத்து ஒவ்வொரு தடுக்கப்பட்ட ஆற்றல் மிக்க முன்தோல் குறுக்கத்திலிருந்து காப்பாற்ற ஏறக்குறைய 10 முதல் 20 ஆரோக்கியமான குழந்தைகளுக்கு கண்டிப்பாக மொட்டு முனைத்தோல் வெட்டப்படுகிறது.
# முன்தோல் குறுக்கம்

## நோயியலுக்குரிய/முயன்று பெற்ற முன்தோல் குறுக்கம்

நோயியலுக்குரிய முன்தோல் குறுக்கம் (மொட்டு முனைத்தோலின் இயற்கையான உள்ளிழுத்தலுக்கு எதிரானது) குழந்தை பருவத்தில் வரும் அரிதான ஒன்றாகும் ஆனால் அதன் காரணங்கள் வேறுபடுகின்றன. சில நிகழ்வுகள் மொட்டுத் தோலழற்சியில் (சிசின் மொட்டில் அழற்சி) இருந்து வந்திருக்கலாம், அநேகமாக பொருத்தமற்ற முயற்சிகளாக மாறுவதால் குழந்தையின் மொட்டு முனைத்தோல் பிரிகிறது மற்றும் உள்ளிழுக்கிறது. மொட்டு முனைத்தோலின் உள்ளிழுக்காமல் இருக்கும் மற்ற நிகழ்வுகள், உள்ளிழுப்பதை தடுக்கும் முன்தோல் சுருங்குதல், குழந்தையின் மொட்டு முனைத்தோல் சிசின் மொட்டுடன் இணைதல், அல்லது உள்ளிழுப்பதை தடுக்கும் தசையில் சிறு வளைவு போன்ற மடிப்பு போன்ற காரணங்கள் மூலமாகவும் ஏற்படலாம். சில நிகழ்வுகளின் காரணங்கள் தெளிவாக தெரியவில்லை, அல்லது குழந்தைக்கு சிறுநீர் கழிக்கும் போது வழி ஏற்படுதல், சிறுநீ்ர் கழிக்கும் போது மொட்டு முனைத்தோலில் காற்றேற்றல், வெளிப்படையான மன உலைவு போன்ற நோயியலுக்குரிய முன்தோல் குறுக்கத்தில் இருந்து உடற்றொழிலுக்குரிய முன்தோல் குறுக்கத்தை அடையாளம்காணுவதும் கடினமாக இருக்கலாம். இருப்பினும், காற்றேற்றல் எப்பொழுதும் சிறுநீருக்கு தடையாக இருந்தது இல்லை.  
மூத்த குழந்தைகள் மற்றும் வயது வந்தவருக்கு இருக்கும் முன்தோல் குறுக்கம் அதன் தீவிரத்தன்மையை பொருத்து மாறுபடுகிறது, சில ஆண்களின் மொட்டு முனைத்தோல் அரைகுறையாக உள்ளிழுத்து இருக்கும் ("சார்புரீதியான முன்தோல் குறுக்கம்"), மற்றும் சிலருக்கு மொட்டு முனைத்தோல் மென்மையாக இருந்தாலும் அது முழுவதுமாக உள்ளிழுக்காமல் இருக்கும் ("முழு முன்தோல் குறுக்கம்").  
முன்னதாகவே மொட்டு முனைத்தோல் உள்ளிழுத்த, குறிமுனைத் தோல் நீக்காத வயது வந்தவருக்கு முன்தோல் குறுக்கம் உருவாகிறது, இது எப்பொழுதும் நோயியலுக்குரிய காரணத்திற்கு அருகில் உள்ளது, மற்றும் இது ஆண்களுக்கு அதிக பிரச்சினை உருவாக்குகிறது.  
பீயாஜ் வழக்கமில்லாத செயற்கைத் தற்புணர்ச்சி நடைமுறைகள் பற்றி குறிப்பிட்டுள்ளார், படுக்கையில் முகம் கீழ்நோக்கியபடி படுத்திருத்தல் மற்றும் மெத்தையில் ஆண்குறியை தேய்த்தல், போன்றவை முன்தோல் குறுக்கத்தை உருவாக்குகிறது. இதனால் நோயாளிகளுக்கு நோய் பண்பு மிக்க செயற்கை தற்புணர்ச்சி செயல்முறைகளை தடுக்குமாறு அறிவுறுத்தப்படுகிறது மற்றும் மொட்டு முனைத்தோலை மேலும் கீழுமாக இயக்கும் செயற்கை தற்புணர்ச்சியை செய்யுமாறு தூண்டப்படுகிறது இது உடலுறவு செயலுடன் மிகவும் நெருக்கமாக இருக்கும். இந்த அறிவுறையை கொடுத்த பின்பு யாரும் மொட்டு முனைத்தோல் வெட்டுதலை பரிந்துரை செய்வதில்லை என்று பீயாஜ் குறிப்பிட்டுள்ளார்.  
முயன்று பெற்ற ஒரு நிகழ்வில், நோயியலுக்குரிய முன்தோல் குறுக்கம் என்பது கடுமையான பேலனிடிஸ் சீரோடிக்கா ஆப்ளிடிரன்ஸ் (BXO), ஆண் குறி முன் உறையின் நுனிக்கு அருகிலுள்ள தடித்த திசுவில் (தழும்பு) தெரியாமல் தோன்றிய தோல் வென்மையான வளையத்தை உருவாக்குகிறது. இந்த நெகிழ்வற்ற திசு உள்ளிழுத்தலை தடுக்கிறது. பெண்களின் யோனிமுகத்தின் திசு தடிமனாதல் மற்றும் திசு மெலிவும் BXO -வும் ஒரே மாதிரியான நோயாக இருக்கலாம் என்று சில ஆதாரங்கள் கருத்துரைக்கிறது. தொற்றும் தன்மை, அழற்சி விளைவிக்கின்ற, மற்றும் நொதி காரணிகள் அனைத்தும் பங்கேற்கும் காரணிகளை பாதுகாக்கச் செய்யும் அல்லது முன்மொழியும்.  
மற்ற வகைகளான கடுமையான அழற்சி (எ.கா., மொட்டு முன்தோலழல்), மீண்டும் செய்கிற சிலாகையேற்றல், அல்லது வலிமையான மொட்டு முனைத்தோல் உள்ளிழுத்தல் ஆகியவற்றிற்கு பிறகு முன்தோல் குறுக்கம் ஏற்படலாம்.
# முன்தோல் குறுக்கம்

## முயன்று பெற்ற முன்தோல் குறுக்கத்தின் சாத்தியமான சிக்கல்கள்

முயன்று பெற்ற (நோயியலுக்குரிய) முன்தோல் குறுக்கத்தில் மன உலைவு, சிறுநீர் கழிக்கும் போது அல்லது உடலுறவின் போது வலி உண்டாதல் போன்ற கடுமையான சிக்கல்கள் உள்ளன. சிறுநீர் கழித்த பின்பும் சிறு சிறு துளிகளாக விடுதல் மற்றும் ஈரத்தன்மை ஆகியவை, சிறுநீர் ஓட்டத்திற்கு இடையூறாக இருக்கிறது. கேடு விளைவிக்கும் சிறுநீர் இடையூறு சாத்தியமானது ஆனால் அசாதாரணமானது. உடலுறவின் போது பகுதியளவு உள்ளிழுத்த மொட்டு முனைத்தோல் நிலையினாலும், சிசின் மொட்டு அடைப்பினாலும் வலி ஏற்படலாம். முழுவதும் உள்ளிழுக்காத மொட்டு முனைத்தோலில் வலி குறைவாக இருக்கும். ஆண்குறி புற்றுநோய் உருவாவதற்கு முன்தோல் குறுக்கம் ஒரு முக்கிய காரணமாக இருக்கலாம் என்று சில சான்றுகள் கூறுகிறது.  
முன்தோல் குறுக்க இறுக்கத்தில் அதிக கடுமையான சிக்கல்கள் (முன்தோல் குறுக்க இறுக்கத்தின் உருவம் ) உள்ளன. இந்த கடுமையான நிலையில், சுரப்பிகள் வீங்கியும் மற்றும் வலியுடனும் இருக்கும், மேலும் பகுதியளவு உள்ளிழுத்த வீங்கிய பகுதியின் மூலம் மொட்டு முனைத்தோல் அசைவற்று இருக்கும். இதன் அண்மையிலுள்ள ஆண்குறி மென்மயானது.
# முன்தோல் குறுக்கம்

## முன்தோல் குறுக்கத்தின் சிகிச்சைமுறை

குழந்தைப் பருவ முன்தோல் குறுக்கம் எப்பொழுதும் உடற்றொழிலுக்குரியது, தெளிவான பிரச்சனைகளான சிறுநீர் அசௌகரியம் அல்லது இடையூறு உண்டாக்கும் போது மட்டும் இதற்கு சிகிச்சை தேவைப்படுகிறது. வயதான குழந்தைகள் மற்றும் ஆண்களின் முன்தோல் குறுக்கம் தசையில் சிறு வளைவு போன்ற மடிப்பினால் வேறுபடுத்தப்படுகிறது, இந்த இரு நிலைகளும் ஒன்றாக இருப்பதன் மூலம், இதற்கு அடிக்கடி அறுவை சிகிச்சை தேவைப்படுகிறது.  
வயதான குழந்தைகள் அல்லது வயது வந்தோரின் முன்தோல் குறுக்கம் கடுமையான மற்றும் தீவிரப் பிரச்சனைகளை உருவாக்குவது இல்லை, இதற்கு அறுவை சிகிச்சையற்ற நடவடிக்கைகள் ஆற்றல் வாய்ந்ததாக இருக்கலாம். பொருத்தமான சிகிச்சை முறையான, மொட்டு முனைத்தோல் வெட்டும் கருத்தை தவிர்க்கும் இறுதித் தீர்வு அல்லது தேர்ந்தெடுக்கும் பயிற்சியை நோயாளிகள் (அல்லது மருத்துவர்) தீர்மானிக்கிறார்கள். சில ஆண்களின் உள்ளிழுக்காத மொட்டு முனைத்தோலினால் எந்த பாதிப்பும் இல்லை மேலும் இதற்கு எந்த திருத்தமும் தேவையில்லை.  
அறுவை சிகிச்சையற்ற முறைகளில் அடங்குவது:  
- பீட்டாமீத்தாசோன் என்ற ட்ராபிகல் ஸ்ட்டீராய்டு களிம்பை, மொட்டு முனத்தோலின் குறுகிய பகுதியில் 4-6 வாரங்கள் வரை உபயோகித்தல் இது அறுவை சிகிச்சை முறையுடன் ஒப்பீடுகையில் எளிதானது, குறைந்த செலவுடையது, மேலும் அதிக ஆற்றல் வாய்ந்தது. பிரிட்டீஷ் தேசிய சுகாதார சேவை மையத்திலுள்ள சில மருத்துவர்கள் இதற்கு மாறாக மொட்டு முனைத்தோல் வெட்டுதலை விருப்பமான சிகிச்சை முறையாக்கினார்கள்.
- பலூன்கள் அல்லது மற்ற கருவிகளுடன் கைகளின் மூலமாகவும், மொட்டு முனைத்தோல்லை நீட்சியடைய செய்வது பூர்த்தியடைகிறது. வளரும் கூடுதலான செல்களின் மூலம் கீழிறங்கு விசையால் தோல் விரிவடைகிறது. ஒரு குறிப்பிட்ட கால மென்மையான நீட்சியின் மூலம் அதன் அளவு நிரந்தரமாக அதிகரிக்கிறது. இந்த சிகிச்சை முறை காயமற்றது மேலும் அழியாதது. உதவி மருத்துவர் இல்லாமலே கைகளால் நீட்சியடைய செய்வதை நிகழ்த்தலாம். திசு விரிவாக்கம் புதிய தோல் செல்கள் உருவாக்கத்தை அதிகரிக்கிறது இது உள்ளிழுப்பதை தடுக்கும் முன்தோல் வளையத்தை நிரந்தரமாக விரிவாக்குகிறது. பீயாஜ் பல நூறு இளஞர்களுக்கு அவர்களுடைய கையால் அவர்களது ஆண்குறியை மூடுவது மற்றும் அதை முன்னும் பின்னுமாக நகர்த்துவது போன்ற அறிவுரைகளின் மூலம் அவர்களுடைய செயற்கைத் தற்புணர்ச்சி பழக்கத்தை மாறும் சிகிச்சை செய்துள்ளார். இதனால் உள்ளிழுத்த மொட்டு முனைத்தோலை நான்கு வாரத்தில் பெற முடியும் என்றும் இதற்கு எந்த ஒரு அறுவை சிகிச்சை ஆலோசனையும் தேவையில்லை என்றும் அவர் கூறியுள்ளார். இது முழு மொட்டு முனைத்தோல் வெட்டுதலுக்கு ஆற்றல் வாய்ந்த பதிலீடாகும்.<sup>,</sup>
உடற்றொழிலுக்குரிய முன்தோல் குறுக்கம் அல்லது பகுதியளவு உள்ளிழுக்காத நிலை, அதிகபட்சமாக 50% இளம் பருவத்தினர் மற்றும் வயது வந்தோருக்கு இருப்பதாக மற்ற நிகழ்வுகள் விவரிக்கிறது.
# முன்தோல் குறுக்கம்

## வரலாற்றில் முன்தோல் குறுக்கம்

- பிரான்ஸின் பதினாறாம் லூய்ஸ்க்கு முன்தோல் குறுக்கம் இருந்ததால், திருமணமாகி முதல் ஏழு வருடத்தில் அவருடைய மனைவி மேரி அண்டிநேட்டேவை கருவுறச்செய்வதை தடுத்தது, 1770 ஆம் ஆண்டில் அவர்களுக்கு திருமணமான போது அந்த பெண்னுக்கு 14 வயதும், அந்த ஆண்னுக்கு 15 வயதும் ஆனது. இருப்பினும் இந்த ஒழுங்கற்ற இனப்பெருக்க உறுப்பின் தோற்றம் மற்றும் இயல்பு நிச்சயமாக பரிசீலனை செய்யப்படுவதில்லை, மற்றும் சில அறிஞர்கள் (வின்சென்ட் க்ரோனின் மற்றும் சிமோன் பெர்டிரே) பதிவில் குறிப்பிட்டுள்ள அவர்களுடைய மருத்துவ சிகிச்சை முறைகள் நிகழ்ந்திருந்தால் அந்த சீர்படுத்தும் அறுவைசிகிச்சையை உறுதிசெய்தனர்.
- 1881 ஆம் ஆண்டில் அமெரிக்க ஜனாதிபதியான ஜேம்ஸ் கார்பில்டு, சார்லஸ் கியூடியுனால் படுகொலை செய்யப்பட்டார். கியூடியுவின் பிரேத பரிசோதனை அறிக்கையில் அவருக்கு முன்தோல் குறுக்கம் இருந்ததாகவும், அந்த நேரத்தில், முன்தோல் குறுக்கம்-தூண்டிய பைத்தியத்தின் மூலமே கியூடியுவிற்கு எளிமையான கொலை செய்யும் நடத்தை உருவானது என்று கூறப்படுகிறது.
- உளவியலாளர் கருத்து படி, ஜோசெப் ப்ரிடிலுக்கு இந்த நிலை அவர் குழந்தையாக இருக்கும் போது உருவாகியுள்ளது.
# ரியன் கிக்ஸ்

**ரியன் ஜோசப் கிக்ஸ்** <small>ஓபிஇ</small> (1973 ஆம் ஆண்டு நவம்பர் 23 ஆம் தேதி **ரியன் ஜோசப் வில்சன்** பிறந்தார்) என்பவர் வேல்ஷ் நாட்டைச் சார்ந்த கால்பந்தாட்ட வீரர் என்பதுடன், மேன்செஸ்டர் யுனைட்டெடிற்காக விளையாடித் தனது மொத்த விளையாட்டு வாழ்க்கையைச் செலவழித்தவர் ஆவார். 1990 ஆம் ஆண்டில் அவர் தன்னை மைதானத்தின் இடது பக்க வரிசை ஆட்டக்காரராக நிலைநிறுத்திக் கொண்டார் என்பதுடன், இந்த நிலையை 2000 ஆம் ஆண்டு வரை சிறந்த முறையில் தொடர்ந்து வந்தார். பின்னர் வந்த ஆண்டுகளில் அவர் தன்னுடைய நுட்பமான ஆட்டத்தை அதிக அளவில் வெளிப்படுத்தினார்.  
கிக்ஸ் ஆங்கிலேயக் கால்பந்தாட்ட வரலாற்றில் மிகவும் அலங்கரிக்கப்பட்ட வீரராக இருந்தது உள்ளிட்ட, பல கால்பந்தாட்டச் சாதனைகளைக் கொண்டுள்ளார். 2009 ஆம் ஆண்டு மே 16 ஆம் தேதி, அவர் 11 ஆங்கிலேய லீக் பதக்கங்களை வென்ற முதல் கால்பந்தாட்ட வீரர் என்ற பெருமையைப் பெற்றார். கால்பந்தாட்ட வரலாற்றில் ஆண்டின் பிஎஃப்ஏ இளம் வீரருக்கான விருதுகளைத் (1992 மற்றும் 1993) தொடர்ந்து இரண்டு முறை வென்ற முதல் வீரர் கிக்ஸ் என்பதுடன், பிரீமியர் லீக்கின் ஒரு பருவத்தில் அதன் தொடக்கத்திலிருந்து ஒவ்வொரு முறையும் அதில் விளையாடி வெற்றி பெற்ற ஒரே வீரரும் அவரே ஆவார்.  
கிக்ஸ் மிகச் சிறந்த விளையாட்டு வாழ்க்கையைக் கொண்டிருக்கிறார் என்பதுடன், யுஎஃப்இஏ சாம்பியன்ஸ் லீக் வரலாற்றில் தொடர்ந்து வந்த 11 பருவங்களில் வெற்றி பெற்ற முதல் வீரரும் அவரே ஆவார், மேலும் 2007 ஆம் ஆண்டில் நூற்றாண்டின் பிஎஃப்ஏ அணியின் தலைசிறந்த வீரராகத் தேர்ந்தெடுக்கப்பெற்றார், கூடுதலாக 2003 ஆம் ஆண்டில் பத்தாண்டுகளுக்கு ஒருமுறை நடக்கும் ஆங்கிலேயப் பிரிமியர் லீக்கிலும், அதேபோன்று நூற்றாண்டின் எஃப்ஏ கோப்பை அணியிலும் தலைசிறந்த வீரராகத் தேர்ந்தெடுக்கப்பெற்றார். 11 பிரீமியர் லீக்கில் வெற்றி பெற்ற அணிகள் மற்றும் மூன்று லீக் கோப்பையில் வெற்றி பெற்ற அனைத்து அணிகளிலும் விளையாடிய ஒரே யுனைடெட் வீரர் என்ற பெருமையை கிக்ஸ் கொண்டுள்ளார். 2008 ஆம் ஆண்டு மே 21 ஆம் தேதி, நடத்தப்பட்ட 2008 யுஎஃப்இஏ சேம்பியன்ஸ் லீக் இறுதிப் போட்டியில், மேன்செஸ்டர் யுனைட்டெடிற்காக 758 போட்டிகளில் விளையாடிய சர் பாபி சார்ல்டனின் சாதனையை கிக்ஸ் முறியடித்ததார் என்பதுடன், கிளப்புகளில் எப்பொழுதும் தலைமைப் பதவியை வகித்து வந்தார்.  
சர்வதேச அளவில், 2007 ஆம் ஆண்டு ஜூன் 2 ஆம் தேதி, சர்வதேசக் கால்பந்தாட்டத்தில் இருந்து ஓய்வு பெறுவதற்கு முன்பாக, கிக்ஸ் வேல்ஷ் தேசிய அணிக்காக விளையாடினார் என்பதுடன், எப்பொழுதும் தனது நாட்டைக் சிறப்பிக்கும் இளம் வீரராகவே வலம் வந்தார். அதே போல கால்பந்தாட்ட லீக் போட்டிகளில் புகழ்பெற்ற 100 வீரர்களின் பட்டியலில் அவர் பெயர் சேர்க்கப்பட்டது. 2007 ஆம் ஆண்டு இங்கிலாந்து ராணியின் பிறந்தநாளில் புகழ்பெற்றவர்களின் பட்டியலில் அவர் ஓபிஇ ஆக நியமிக்கப்பட்டது, உள்ளிட்ட பல கௌரவங்களை கிக்ஸ் கால்பந்தாட்டத்தில் பெற்றார். 2005 ஆம் ஆண்டு ஆங்கிலேயக் கால்பந்தாட்டத்திற்கு சிறப்பான பங்களிப்பை அளித்ததற்காக, அவர் ஆங்கிலேயக் கால்பந்தாட்ட அவையில் சிறப்பு வாய்ந்த வீரராக சேர்த்துக்கொள்ளப்பட்டார். 2009 ஆம் ஆண்டு அவர் பிபிசியின் ஆண்டின் சிறப்பான விளையாட்டு வீரராக அறிவிக்கப்பட்டார்.
# ரியன் கிக்ஸ்

## மேன்செஸ்டர் யுனைட்டெடின் முதல் அணி

1990-91 ஆம் ஆண்டு பருவத்தின் போது கிளப்பிற்காக கிக்ஸ் தன் முதல் ஆட்டத்தைத் தொடங்கியதுடன், 1991-92 ஆம் ஆண்டு பருவத்திலிருந்து தொடர்ந்து விளையாடும் வீரராக ஆனார். முக்கிய போட்டியில் பங்கேற்பதற்கு முன் அவர் கிளப்பிற்காக விளையாடி பல சாதனையை பெற்றிருந்தார். 1992 ஆம் ஆண்டின்படி, அவர் 11 பிரீமியர் லீக்கில் வெற்றிபெற்ற பதக்கங்கள், நான்கு எஃப்ஏ கோப்பையில் வென்ற பதக்கங்கள், மூன்று லீக் கோப்பையில் வென்ற பதக்கங்கள் மற்றும் இரண்டு சேம்பியன்ஸ் லீக்கில் வென்ற பதக்கங்கள் ஆகியவற்றைக் கொண்டிருந்தார். மேலும் அவர் 2 எஃப்ஏ கோப்பை இறுதிப்போட்டிகள் மற்றும் 2 கால்பந்தாட்ட லீக் கோப்பை இறுதிப்போட்டிகள் போன்ற சேம்பியன்ஸ் லீக்கிலிருந்து இரண்டாம் இடத்தைப் பெற்றதற்கான பதக்கங்களையும் கொண்டுள்ளார். அவர் மொத்தமுள்ள நான்கு யுனைட்டெட் அணிகளிலும் பங்கேற்றதுடன் லீக்கில் இரண்டாம் இடத்தைப் பெற்றார். சமீப ஆண்டுகளில், குறிப்பாக 2007-08 ஆம் ஆண்டு பருவத்தின் போது, அணித் தலைவர் கேரி நேவைல் பல காயங்களுடன் வெளியேறிய போது, பல சந்தர்ப்பங்களில் கிக்ஸ் அணிக்குத் தலைமை தாங்கினார். ஒரு கிளப்பிற்காக பிரீமியர் லீக்கின் ஒவ்வொரு பருவத்திலும் விளையாடும் ஒரே வீரர் கிக்ஸ் என்பதுடன், எந்த ஒரு கிளப்பிற்காகவும் விளையாடி பிரீமியர் லீக்கின் ஒவ்வொரு பருவத்திலும் வெற்றிபெற்ற வீரரும் அவரே ஆவார்.
# ரியன் கிக்ஸ்

## மேன்செஸ்டர் யுனைட்டெடின் முதல் அணி

### ஆரம்பகால விளையாட்டு வாழ்க்கை
# ரியன் கிக்ஸ்

## சர்வதேச கால்பந்தாட்ட வாழ்க்கை

கிக்ஸ் கேர்டிஃப் இல் வேல்ஸ் நாட்டைச் சார்ந்த பெற்றோருக்கு மகனாகப் பிறந்தார் என்பதுடன், அவர் சர்வதேச அளவில் வேல்ஸை உருவகப்படுத்துபவராக இருக்கிறார். கிக்ஸ் தன்னுடைய வாலிபப் பருவத்தில் இங்கிலாந்து பள்ளி மாணவர்கள் அணிக்குத் தலைவராக இருந்தார். அவர் முழு இங்கிலாந்து அணிக்காக விளையாட ஒருபோதும் தகுதியற்றவராக (பள்ளி மாணவர்கள் அளவில் தகுதி பெறுவது தனிப்பட்ட முறையில் பள்ளி அமைந்திருக்கும் இடத்தைப் பொருத்தது) பெருமளவில் நம்பப்படுகிறது; இருந்தபோதும் தான் வேல்ஸிற்காக விளையாடத் தேர்வு செய்யப்பட்டதாக அவர் குறிப்பிட்டார். தன்னுடைய தந்தைவழிப் பாட்டனார் வாழ்ந்ததன் காரணமாக, அவர் சிரியா லியோனிற்காக விளையாடத் தகுதி உடையவராக இருந்தார். 1991 ஆம் ஆண்டு கிக்ஸ் சர்வதேச அளவில் தனது முதல் போட்டியைத் தொடங்கியபோது, வேல்ஸிற்காக மிகவும் இளம் வயதில் பங்கேற்கும் வீரர் என்ற சாதனையைப் படைத்தார் என்பதுடன், 1998 ஆம் ஆண்டு ஜூன் இல் ரியன் கிரீன் அந்தச் சாதனையை முறியடிக்கும் வரை, கிக்ஸ் தன்னுடைய சாதனையை ஏழு ஆண்டுகள் வைத்திருந்தார். அவர் அணியின் தலைவராக இருந்து 64 போட்டிகளில் வெற்றிபெற்றார், மேலும் 1991 மற்றும் 2007 ஆண்டிற்கிடையில் வேல்ஸ் தேசிய அணிக்காக பன்னிரண்டு கோல்களை அடித்தார். 2004 ஆம் ஆண்டு அவர் வேல்ஸின் அணித் தலைவராக நியமிக்கப்பட்டார்.  
நட்பு ரீதியான சர்வதேச போட்டிகளில் பங்கேற்பதற்குத் தன்னுடைய விருப்பமின்மை காரணமாக கிக்ஸ் விமர்சனம் செய்யப்பட்டார். 1991 ஆம் ஆண்டு ஜெர்மனிக்கு எதிரான தன்னுடைய தொடக்கப் போட்டியிலிருந்து, ஒன்பது ஆண்டுகளுக்குப் பிறகு வரையிலான நட்பு ரீதியான சர்வதேச போட்டிகளில் பங்கேற்பதற்குத் அவர் தவறிவிட்டார் என்பதுடன், பின்னர் 18 தொடர்ந்த நட்பு ரீதியான போட்டிகளில் பங்கேற்கவில்லை. அதுபோன்ற போட்டிகளில் பங்கேற்காததற்குக் காரணமாக, கிக்ஸ் காயமடைந்துள்ளார் என ஒவ்வொரு தருணங்களிலும் சொல்லப்பட்டது. இருந்தபோதும், மேன்செஸ்டர் யுனைட்டெட் மேலாளர் அலெக்ஸ் பெர்கசன் நட்பு ரீதியான போட்டிகளுக்காக வீரர்களை அனுப்புவதில்லை என்ற கோட்பாட்டைக் கொண்டிருந்தார்.  
2005 ஆம் ஆண்டு அக்டோபர் 12 ஆம் தேதி, உலகக் கோப்பைத் தகுதிச் சுற்றில் அஸெர்பேய்ஜியனுக்கு எதிரான போட்டியில், கிக்ஸ் அரிதாக இரண்டு கோல்களை அடித்து 2-0 என்ற கோல் கணக்கில் வேல்ஸை வெற்றிபெறச் செய்தார், ஆனால் வேல்ஸ் தகுதி பெறத் தவறிவிட்டது. 2006 ஆம் ஆண்டு செப்டம்பரில், ஒயிட் ஹர்ட் லேன் இல் அவர் பிரேசிலுக்கு எதிராக நட்பு ரீதியான போட்டியில் விளையாடினார். அவரின் ஆட்டம், பிரேசிலை 2-0 என்ற கோல் கணக்கில் தோற்கடித்தது என்பதுடன், காக்கா மற்றும் ரொனால்டினோ போன்ற நட்சத்திர வீரர்களைக் கொண்ட ஐந்து முறை உலகக் கோப்பையை வென்ற அணி என்ற பாகுபாடில்லாமல் சிறந்த முறையில் கிக்ஸ் விளையாடியதாக பிரேசில் பயிற்சியாளர் டுங்கா குறிப்பிட்டு கிக்ஸிற்குப் பரிசுகளை வழங்கினார்.  
2007 ஆம் ஆண்டு மே 30 ஆம் தேதி புதன் கிழமையன்று, கிலாமோர்கன் விடுதியில் வழியனுப்புதலில் நடத்தப்பட பத்திரிகையாளர்கள் சந்திப்பில் கிக்ஸ் தான் சர்வதேசக் கால்பந்தாட்டத்தில் இருந்து ஓய்வு பெறப்போவதாக அறிவித்தது சிலருக்கு ஆச்சர்யமூட்டும் வகையில் இருந்ததுதடன், அவரின் 16 ஆண்டு சர்வதேச வாழ்க்கையைத் திரையில் வரைந்ததுபோல் இருந்தது. நவம்பரில், அவர் வேல்ஸின் ஆண்டின் சிறந்த வீரருக்கான விருதுக்கு ஃபா ஆல் இறுதியாகப் பரிந்துரைக்கப்பட்ட மூன்று வீரர்களில் ஒருவர் என்பதுடன், அந்த விருதை கிரெய்க் பெல்மே வென்றார்.
# ரியன் கிக்ஸ்

## ஒழுங்குமுறை

அவருடைய விளையாட்டு வாழ்க்கையில் பதிவு செய்யப்பட்ட குறிப்பில் இருந்து, கிக்ஸ் மிகவும் சிறப்பான நெறிமுறை சார்ந்த சாதனையைக் கொண்டிருந்தார் எனத் தெரிகிறது. மேன்செஸ்டர் யுனைட்டெடிற்காக விளையாடும்போது அவர் ஒரு முறை கூட மைதானத்திலிருந்து வெளியேற்றப்பட்டதில்லை, மாறாக வேல்ஸிற்கான ஒரே ஒரு போட்டியின் போது மட்டும் அவர் வெளியேற்றப்பட்டார். 2001 ஆம் ஆண்டு நார்வேக்கு எதிரான சர்வதேச போட்டியில் அவருக்கு ஒரே ஒரு முறை சிவப்பு அட்டை வழங்கப்பட்டது, மேலும் அந்தப் போட்டியில் வேல்ஸ் தோல்வியடைந்தது. 2003 ஆம் ஆண்டு நவம்பரில், ஆர்சனலுக்கு எதிரான போட்டியைத் தொடர்ந்து அவருடைய நடத்தையின் காரணமாக, ஒழுங்கற்ற நடவடிக்கைகளுக்காக அவர் எஃப்ஏ ஆல் குற்றஞ்சாட்டப்பட்டார். அதே வாரத்தில், ரஷ்ய வீரர் வேடிம் எவ்சீவ் இன் முகத்தில் தனது முழங்கையால் இடித்துத் தள்ளிய காரணத்திற்காக, சர்வதேசக் கால்பந்தாட்ட அமைப்பு கிக்ஸை இரண்டு போட்டிகளில் விளையாடத் தடை விதித்தது. இந்தக் குற்றம் ஆட்ட நடுவரால் கண்டுபிடிக்கப்படாமல் விடப்பட்டது, ஆனால் பின்னர் வீடியோ ஆதாரங்களைப் பயன்படுத்தி அவர் குற்றஞ்சாட்டப்பட்டார்.
# ரியன் கிக்ஸ்

## விளையாட்டு வாழ்க்கைப் புள்ளிவிவரங்கள்

| கிளப் | பருவம் | லீக் போட்டிகள் | எஃப்ஏ கோப்பை | லீக் கோப்பை | ஐரோப்பா | மற்றவைகள் | மொத்தம் |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| மேன்செஸ்டர் யுனைட்டெட் | 1990–91 | 2 | 1 | 0 | 0 | 0 | 0 | 0 | 0 | 0 | 0 | 2 | 1 |
| 1991–92 | 38 | 4 | 3 | 0 | 8 | 3 | 1 | 0 | 1 | 0 | 51 | 7 |  |
| 1992–93 | 41 | 9 | 2 | 2 | 2 | 0 | 1 | 0 | 0 | 0 | 46 | 11 |  |
| 1993–94 | 38 | 13 | 7 | 1 | 8 | 3 | 4 | 0 | 1 | 0 | 58 | 17 |  |
| 1994–95 | 29 | 1 | 7 | 1 | 0 | 0 | 3 | 2 | 1 | 0 | 40 | 4 |  |
| 1995–96 | 33 | 11 | 7 | 1 | 2 | 0 | 2 | 0 | 0 | 0 | 44 | 12 |  |
| 1996–97 | 26 | 3 | 3 | 0 | 0 | 0 | 7 | 2 | 1 | 0 | 37 | 5 |  |
| 1997–98 | 29 | 8 | 2 | 0 | 0 | 0 | 5 | 1 | 1 | 0 | 37 | 9 |  |
| 1998-99 | 24 | 3 | 6 | 2 | 1 | 0 | 9 | 5 | 1 | 0 | 41 | 10 |  |
| 1999–2000 | 30 | 6 | – | 0 | 0 | 11 | 1 | 3 | 0 | 44 | 7 |  |  |
| 2000–01 | 31 | 5 | 2 | 0 | 0 | 0 | 11 | 2 | 1 | 0 | 45 | 7 |  |
| 2001–02 | 25 | 7 | 1 | 0 | 0 | 0 | 13 | 2 | 1 | 0 | 40 | 9 |  |
| 2002–03 | 36 | 8 | 3 | 2 | 5 | 0 | 15 | 5 | 0 | 0 | 59 | 15 |  |
| 2003–04 | 33 | 7 | 5 | 0 | 0 | 0 | 8 | 1 | 1 | 0 | 47 | 8 |  |
| 2004–05 | 32 | 5 | 4 | 0 | 1 | 1 | 6 | 2 | 1 | 0 | 44 | 8 |  |
| 2005–06 | 27 | 3 | 2 | 1 | 3 | 0 | 5 | 1 | 0 | 0 | 37 | 5 |  |
| 2006–07 | 30 | 4 | 6 | 0 | 0 | 0 | 8 | 2 | 0 | 0 | 44 | 6 |  |
| 2007–08 | 31 | 3 | 2 | 0 | 0 | 0 | 9 | 0 | 1 | 1 | 43 | 4 |  |
| 2008–09 | 28 | 2 | 2 | 0 | 4 | 1 | 11 | 1 | 2 | 0 | 47 | 4 |  |
| 2009–10 | 17 | 2 | 1 | 0 | 2 | 1 | 1 | 1 | 1 | 0 | 22 | 4 |  |  
*2010 பிப்ரவரி 10 இல் விளையாடிய போட்டியில் இருந்து பெறப்பட்ட புள்ளிவிவரம்*
# ரியன் கிக்ஸ்

## விளையாட்டு வாழ்க்கைப் புள்ளிவிவரங்கள்

### சர்வதேச கோல்கள்

| 1 | 31 மார்ச் 1993 | கேர்டிஃப், வேல்ஸ் | 2-0 | வெற்றி | 1994 உலகக் கோப்பையின் தகுதிச் சுற்று |  |
| --- | --- | --- | --- | --- | --- | --- |
| 2 | 8 செப்டம்பர் 1993 | கேர்டிஃப், வேல்ஸ் | 2-2 | சமனில் முடிந்தது | 1994 உலகக் கோப்பையின் தகுதிச் சுற்று |  |
| 3 | 7 செப்டம்பர் 1994 | கேர்டிஃப், வேல்ஸ் | 2-0 | வெற்றி | 1996 ஐரோப்பிய தகுதிச் சுற்று |  |
| 4 | 2 ஜூன் 1996 | செராவலே, சேன் மேரினோ | 5-0 | வெற்றி | 1998 உலகக் கோப்பையின் தகுதிச் சுற்று |  |
| 5 | 11 நவம்பர் 1997 | பிரஸ்ஸெல்ஸ், பெல்ஜியம் | 2-3 | தோல்வி | 1998 உலகக் கோப்பையின் தகுதிச் சுற்று |  |
| 6 | 4 செப்டம்பர் 1999 | மின்ஸ்க், பெலாரஸ் | 2-1 | வெற்றி | யுஇஎஃப்ஏ ஐரோப்பியத் தகுதிச் சுற்று |  |
| 7 | 29 மார்ச் 2000 | கேர்டிஃப், வேல்ஸ் | 1–2 | தோல்வி | நட்பு ரீதியான போட்டி |  |
| 8 | 29 மார்ச் 2003 | கேர்டிஃப், வேல்ஸ் | 4-0 | வெற்றி | 2004 யுஇஎஃப்ஏ ஐரோப்பிய தகுதிச் சுற்று |  |
| 9 | 8 அக்டோபர் 2005 | பெல்பாஸ்ட், வட அயர்லாந்து | 3-2 | வெற்றி | 2006 உலகக் கோப்பையின் தகுதிச் சுற்று |  |
| 10 | 12 அக்டோபர் 2005 | கேர்டிஃப், வேல்ஸ் | 2-0 | வெற்றி | 2006 உலகக் கோப்பையின் தகுதிச் சுற்று |  |
| 11 | 12 அக்டோபர் 2005 | கேர்டிஃப், வேல்ஸ் | 2-0 | வெற்றி | 2006 உலகக் கோப்பையின் தகுதிச் சுற்று |  |
| # | 21 மே 2006 | பில்பேவ், ஸ்பெயின் | 1–0 | வெற்றி | பிஃப்பா அல்லாத நட்பு ரீதியான போட்டி |  |
| 12 | 28 மார்ச் 2007 | கேர்டிஃப், வேல்ஸ் | 3–0 | வெற்றி | 2008 யுஇஎஃப்ஏ ஐரோப்பிய தகுதிச் சுற்று | } |
# ரியன் கிக்ஸ்

## மரியாதைகள்

#### மேன்செஸ்டர் யுனைட்டெட்

- பிரீமியர் லீக் (11): 1992–93, 1993–94, 1995–96, 1996–97, 1998–99, 1999–2000, 2000–01, 2002–03, 2006–07, 2007–08, 2008–09
- எஃப்ஏ கோப்பை (4): 1993–94, 1995–96, 1998–99, 2003–04
- கால்பந்தாட்ட லீக் கோப்பை (3): 1991–92, 2005–06, 2008–09
- எஃப்ஏ சமூகப் பாதுகாப்பு (7): 1993, 1994, 1996, 1997, 2003, 2007, 2008
- யுஇஎஃப்ஏ சேம்பியன்ஸ் லீக் (2): 1998–99, 2007–08
- யுஇஎஃப்ஏ சூப்பர் கோப்பை (1): 1991
- கண்டங்களுக்கு இடையேயான கோப்பை (1): 1999
- பிஃபப்பா கிளப் உலகக் கோப்பை (1): 2008
# ரியன் கிக்ஸ்

## மரியாதைகள்

#### தனிச்சிறப்பு

- ஆண்டின் பிபிசி சிறப்பான விளையாட்டு வீரர்: 2009
- ஆண்டின் பிஎஃப்ஏ வீரர்: 2009
- ஆண்டின் பிஎஃப்ஏ இளம் வீரர்: 1992, 1993
- பிரேவோ விருது: 1993
- ஆண்டின் பிபிசி வேல்ஸ் விளையாட்டு வீரர்: 1996, 2009
- பத்தாண்டிற்கான மொத்த அணி – பிரீமியர் லீக் 10௦ பருவ விருதுகள் (1992–93 வரை 2001–02)
- வேல்ஸ் ஆண்டின் சிறந்த வீரருக்கான விருது:2006
- எஃப்ஏ பிரீமியர் லீக் மாதத்தின் சிறந்த வீரர்: செப்டம்பர் 1993, ஆகஸ்ட் 2006, பிப்ரவரி 2007
- நூற்றாண்டின் பிஎஃப்ஏ அணி: 2007
- சேல்போஃர்ட் நகரத்தின் தன்னுரிமை: 2010.
# ரியன் கிக்ஸ்

## சாதனைகள்

- பதினோறு பிரீமியர் லீக்கில் வெற்றிபெற்ற அணிகளில் விளையாடியவரும், 11 லீக் பட்டங்களை வென்ற மேன்செஸ்டர் யுனைட்டெடின் ஒரே வீரரும் ஆவார்
- மூன்று லீக் கோப்பைகளை வென்ற அணிகளில் விளையாடிய மேன்செஸ்டர் யுனைட்டெடின் ஒரே வீரர் ஆவார்
- பதினான்கு வேறுபட்ட சேம்பியன்ஸ் லீக் போட்டிகளில் வெற்றிபெற்ற மேன்செஸ்டர் யுனைட்டெடின் ஒரே வீரர் ஆவார்
- பதினோறு தொடர்ந்த சேம்பியன்ஸ் லீக் போட்டிகளில் (1996–97 முதல் 2006–07 ஆம் ஆண்டு வரை) வெற்றிபெற்ற மேன்செஸ்டர் யுனைட்டெடின் ஒரே வீரர் ஆவார்
- டேவிட் ஜேம்ஸ் மற்றும் சோல் கேம்பெல் ஆகியோருடன், ஒவ்வொரு பிரீமியர் லீக் பருவத்திலும் அதன் தொடக்கத்திலிருந்து விளையாடினார். ஒரே கிளப்பிற்காக இதுபோன்று விளையாடிய ஒரே வீரர் கிக்ஸ் ஆவார்.
- ஒவ்வொரு பிரீமியர் லீக் போட்டியிலும் அதன் தொடக்கத்திலிருந்து வெற்றிபெற்ற ஒரே வீரர் ஆவார்
- ஒரு தனிப்பட்ட கிளப்பிற்காக (முதலாவது, மேட் லீ டிஸ்ஸியராக இருக்கலாம்) பிரிமியர் லீக்கில் 100 கோல்களை அடித்த இரண்டாவது மைய ஆட்டக்காரர் ஆவார்
- ஒரு மேன்செஸ்டர் யுனைட்டெட் வீரரின் பெரும்பான்மையான பங்கேற்பு
# ரியன் கிக்ஸ்

## சொந்த வாழ்க்கை

ரீபக், சோவில் டிடஸ், சிட்டிசன் கைக்கடிகாரங்கள், கிவென்கி, ஃப்யூஜி, பேடக் பிலிப், க்யூவோன் பர்கர்ஸ், ஐடிவி டிஜிட்டல் மற்றும் செல்காம் ஆகியவற்றிற்கான விளம்பரங்களில் கிக்ஸ் சிறப்பிக்கப்படுகிறார்.  
பிபிசி விளையாட்டு கட்டுரையின்படி: “1990 ஆம் ஆண்டுகளுக்கு முன்பு, கிக்ஸ் டேவிட் பெக்காம் இருக்கும் இடத்தில் இருந்தார், பெக்காமிற்கு முன்பு யுனைட்டெடின் முதன்மை அணியில் ஒரு இடத்தைக் கொண்டிருந்தார். நீங்கள் அவருடைய முகத்தைக் கால்பந்தாட்டப் பத்திரிகையின் அட்டையில் அச்சிட்டால், நிச்சயமாக நீங்கள் ஆண்டின் சிறந்த விற்பனையைப் பெறுவீர்கள். ஏன்? ‘புதிய சிறந்த மனிதரைப்’ பற்றி படிக்க ஆண்கள் அதை வாங்குகிறார்கள், மேலும் பெண்கள் அதை வாங்குகிறார்கள் ஏனெனில் அவர்கள் கிக்ஸின் முகத்தைத் தங்களுடைய படுக்கையறையின் சுவர்களில் இருக்க விரும்புகிறார்கள். கிக்ஸ் மில்லியன் பவுண்ட் புதைமிதியடி ஒப்பந்தத்தைக் (ரீபக்) கொண்டிருந்தார்; அவர் தி ஃபார் ஈஸ்ட் (பியூஜி) இல் லாபகரமான நல உத்தரவாத ஒப்பந்தங்களைக் கொண்டிருந்தார் என்பதுடன், பிரெஸ்டன் நார்த் என்டில் பெக்காம் நம்பிக்கை பெற்றிருந்த சமயத்தில, கிக்ஸ் புகழ்பெற்ற பெண் நண்பர்களைக் (டேனி பெர், டேவினியா டெய்லர்) கொண்டிருந்தார்.”  
2007 ஆம் ஆண்டு செப்டம்பர் 7 ஆம் தேதி கிக்ஸ் தனது நீண்ட காலத் தோழியான ஸ்டேசி கூக் என்பவரை ரகசியமான முறையில் திருமணம் செய்துகொண்டார். அவர்கள் இருவருக்கும் லிபெர்டி பீயு (லிப்பி என்றும் அழைக்கப்படுவார், 2003 ஆம் ஆண்டு பிறந்தார்) மற்றும் சேக் ஜோசப் (2006 ஆம் ஆண்டு பிறந்தார்) என்ற இரண்டு குழந்தைகள் உள்ளன, மேலும் இரண்டு குழந்தைகளும் சேல்போஃர்டில் பிறந்தது என்பதுடன், சேல்போஃர்டில் உள்ள வொர்ஸ்லேவில் வசிக்கின்றனர்.  
2010 ஆம் ஆண்டு ஜனவரி 7 ஆம் தேதி, சேல்போஃர்ட் நகரத்தின் தன்னுரிமைக்கான விருதைப் பெற்ற 22வது மனிதர் கிக்ஸ் ஆவார்.
# நல்லொழுக்கம்

**நல்லொழுக்கம்** (*virtue*, இலத்தின்: *virtus*; கிரேக்கம் ) என்பது நன்னெறி சார்ந்த சிறப்பு. **நல்லொழுக்கம்** என்பது ஒரு குணவியல்பு பண்பு அல்லது எப்போதும் அதனுடைய நல்லதுவாகவே மற்றும் நல்லதுக்குள்ளேயே இருக்கக்கூடிய மதிப்பீட்டுக் குணம்.  
தனிப்பட்ட நல்லொழுக்கங்கள், தனிநபர் மற்றும் கூட்டு நல்வாழ்வை முன்னெடுப்பவைகளாக இருக்கும் பண்புக்குரிய மதிப்பீடுகள். நல்லொழுக்கத்திற்கு எதிர்ச்சொல் தீயொழுக்கம்.
# நல்லொழுக்கம்

## உயர்தரமான நான்கு மேற்கத்திய நல்லொழுக்கங்கள்

உயர்ந்த நான்கு மேற்கத்திய முதன்மையான நல்லொழுக்கங்கள் பின்வருமாறு:
- தன்னடக்கம்: (*சோப்ரோசைன்* )
- மதிநுட்பம்: (*ப்ரோனிசிஸ்* )
- உளவலிமை: (*ஆண்ட்ரியா* )
- நீதி: (*டைகாய்சைனே* )  
இந்தக் கணக்கீடு கிரேக்க சித்தாந்தத்துடன் தொடர்பு கொண்டிருக்கிறது, மேலும் சாக்ரடீசுடனும் கூட இல்லாவிட்டாலும் குறைந்தது பிளாட்டோவால் பட்டியலிடப்பட்டிருக்கிறது, சாக்ரடீசிடமிருந்து எந்தவிதமான கற்பித்துக் கூறும்வகையிலான எழுத்து வடிவ படைப்புகளும் இல்லை. பிளாட்டோ "புனிதத்தன்மை"யையும் கூட குறிப்பிடுகிறார்.  
உண்மையிலேயே நல்லொழுக்கம் என்பது ஒரு தனி பொருளாகவே பிளாட்டோவால் நம்பப்பட்டிருக்கலாம், மேலும் நல்லொழுக்கத்தை இன்னும் சிறப்பாக வரையறுக்கும் நோக்கில் இந்தக் கணக்கீடுகள் மற்றவர்களால் உருவாக்கப்பட்டிருக்கலாம். *ப்ரோடாகோராஸ்* மற்றும் *மெனோ* வில் அவர், தனிப்பட்ட நல்லொழுக்கங்கள் தன்னந்தனியாய் இருக்க முடியாது என்று தெரிவித்து, அவற்றுக்கான சான்றாக, அறிவுக்கூர்மையுடன் (மதிநுட்பம்) நடந்துகொள்வதை, இருந்தும் ஒரு நேர்மையற்ற முறையில் அல்லது துணிச்சலுடன் (உளவலிமை) நடந்துகொள்வது, இருந்தும் தெரியாத வகையில் (எச்சரிக்கை), ஆகியவற்றுக்கிடையிலான முரண்பாடுகளைக் காட்டுகிறார்.
# நல்லொழுக்கம்

## அரிஸ்டாடிலின் நல்லொழுக்கங்கள்

நிகோமேச்சியன் நன்னெறியில், அரிஸ்டாடில் நல்லொழுக்கத்தை ஒரு பண்புக்கூறின் பற்றாக்குறை மற்றும் மிகையளவுக்கிடையிலான ஒரு சமநிலைப் புள்ளியாக விவரிக்கிறார். மிகச் சிறப்பான நல்லொழுக்கப் புள்ளி, துல்லியமாக நடுவில் அமைந்திருப்பதில்லை, ஆனால் ஒரு தங்க இடைநிலையில் இருக்கிறது, சிலநேரங்களில் ஒரு உச்சநிலையைக் காட்டிலும் மற்றொரு உச்சநிலைக்கு மிக அருகில் அமைந்திருக்கிறது. உதாரணத்திற்கு, துணிவின்மை மற்றும் அசட்டு தைரியத்துக்கிடையில் இடைநிலையாக இருப்பது வீரம், சுய-விருப்பமின்மை மற்றும் வீண் தற்பெருமைகளுக்கிடையில் இடைநிலையாக இருப்பது உறுதியான நம்பிக்கை மேலும் கஞ்சத்தனம் மற்றும் ஊதாரித்தனத்துக்கிடையில் இடைநிலையாக இருப்பது தாராளகுணம்.
# நல்லொழுக்கம்

## மதிநுட்பம் மற்றும் நல்லொழுக்கம்

செனேகா என்னும் ரோம இன்பதுன்ப நடுநிலைக் கோட்பாளர், வழுவற்ற மதிநுட்பம் வழுவற்ற நல்லொழுக்கத்திலிருந்து வேறுபிரித்தறிய இயலாததாக இருப்பதாகக் கூறினார். இவ்வாறு, எல்லா விளைவுகளையும் கருத்தில் கொண்டு பார்க்கையில், ஒரு விவேகமுள்ள நபர் ஒரு நல்லொழுக்கத்துக்குரிய நபரைப் போலவே நடந்துகொள்வார்.  
மக்கள் தங்கள் மனத்தால் உணர்வதற்காக மட்டுமே நடந்துகொள்வது நல்லதை அதிகப்படுத்தும் என்று எழுதும்போது பிளாட்டோவும் மெனோவில் இதே பகுத்தறிவுக்கேற்ற விளக்கத்தைப் பின்பற்றினார். அறிவுக்கூர்மை பற்றாக்குறைதான், நல்லதுக்குப் பதிலாக ஒரு கெட்ட தேர்வினைச் செய்யும் விளைவினை ஏற்படுத்துகிறது. இதே வகையில், அறிவுக்கூர்மை தான் நல்லொழுக்கத்தின் முக்கிய அங்கமாக இருக்கிறது. எனினும், நல்லொழுக்கம் அறிவுக்கூர்மையுடன் ஒரே பொருளைக் கொண்டிருந்தால் அதைக் கற்பிக்க முடியும் என்று பிளாடோ உணர்ந்தார், இந்த இயலும் தன்மையை அவர் முன்னர் தள்ளுபடி செய்திருந்தார். பின்னர், அறிவுக்கு மாற்றாக "சரியான நம்பிக்கை"யை அவர் சேர்த்தார், அறிவு என்பது முழுவதுமாக எண்ணப்பட்டு "கட்டுப்படுத்தப்பட்ட" வெறுமனே சரியான நம்பிக்கை என்று பரிந்துரைத்தார்.
# நல்லொழுக்கம்

## ரோமானிய நல்லொழுக்கங்கள்

- ஆக்டோரிடாஸ் — "ஆன்மீகத்துக்குரிய அதிகாரம்" — அனுபவம், பீயிடாஸ் மற்றும் இண்டஸ்ட்ரியா மூலம் உருவாக்கப்பட்ட ஒருவரின் சமூக நிலைப்பாட்டு உணர்வு.
- கோமிடாஸ் — "நகைச்சுவை" — நடத்தை, மரியாதைப் பண்பு, ஒளிவுமறைவின்மை மற்றும் நட்புகொள்ளுதலில் எளிமை.
- கான்ஸ்டான்ஷியா — "விடாமுயற்சி" — இராணுவ தாங்கும்திறன், உள மற்றும் உடலியல் பொறையுடைமை.
- கிளெமென்ஷியா — "பரிவு" — கனிவு மற்றும் இரக்க மனப்பான்மை.
- டிக்னிடாஸ் — "உயர்நிலை" — சுய-மதிப்பு, தனிப்பட்ட தற்பெருமை உணர்வு.
- டிஸிபிளினா — "ஒழுக்கம்" — ரோம பாதுகாப்புச் சட்டம் & குடியுரிமையின் கீழ் இராணுவ இரகசியப் பிரமாணம்
- ஃபிர்மிடாஸ் — "விடாப்பற்று" — எண்ணத்தின் உறுதிப்பாட்டுத்தன்மை, ஒருவரின் நோக்கத்தில் தொடர்ந்து இருப்பதற்கான திறன்.
- ஃப்ருகாலிடாஸ் — "சிக்கனம்" — கஞ்சத்தனமாக இல்லாமல், பொருளாதாரம் மற்றும் நடையில் எளிமை
- கிராவிடாஸ் — "ஈர்ப்பாற்றல்" — கையிலுள்ள பொருள் பற்றிய முக்கியத்துவ உணர்வு, பொறுப்பு மற்றும் உள்ளார்வம்.
- ஹோனெஸ்டாஸ் — "மதிக்கப்படும்தன்மை" — சமூகத்தின் ஒரு மதிப்புமிக்க உறுப்பினராக ஒருவர் வெளிப்படுத்தும் பிம்பம்.
- யூமானிடாஸ் — "மனிதத்தன்மை" — பண்புடைமை, நாகரிகம், கற்றல் மற்றும் கல்வியில் மேம்படுத்தப்பட்ட நிலை.
- இன்டஸ்ட்ரியா — "இடையறாது ஈடுபாடுகொண்ட தன்மை" — கடின உழைப்பு.
- இயூஸ்டிஷியா — "நீதி" — ஒரு செயலுக்கான நன்னெறி மதிப்பிலான உணர்வு.
- பீயிடாஸ் — "கடமைதவறாமை" — சமயக் கடவுள் பக்திக்கும் மேலாக; சமூக ரீதியாக, அரசியல் ரீதியாக மற்றும் சமயச்சார்பு ரீதியிலான இயற்கை ஒழுங்குமுறைக்கு மரியாதை. நாட்டுப்பற்று மற்றும் மற்றவர்களிடத்தில் ஈடுபாட்டு எண்ணங்களும் உள்ளடங்கும்.
- ப்ருடென்ஷியா — "மதிநுட்பம்" — முன்னறி திறன், அறிவுக்கூர்மை மற்றும் தனிப்பட்ட விவேகம்.
- சலுபிரிடாஸ் — "முழுநிறைவுக்குரிய" — உடல்நலம் மற்றும் தூய்மை.
- செவிரிடாஸ் — "கடுமை" — ஈர்ப்பு, சுய-கட்டுப்பாடு.
- வெரிடாஸ் — நம்பவியலாமை — மற்றவர்களுடன் ஈடுபடும்போது நேர்மை.
- விர்துஸ் - "ஆண்மை" - வீரம், உயர்வு, துணிவு, பண்பு மற்றும் மதிப்பு. *விர்* என்றால் "மனிதன்".
# நல்லொழுக்கம்

## ஆப்ரஹாமுக்குரிய மதங்கள்

### யூத பாரம்பரியம்

யூத பாரம்பரியத்தில், கடவுள் தான் இரக்கமுடையவர், மேலும் அவர்தான் இரக்க உணர்வுக்கான தந்தையாகப் போற்றப்படுகிறார்; எனவே *ரஹ்மானா* அல்லது இரக்கமுடையவர் தான், அவர் வெளிப்படுத்திய வார்த்தைக்குரிய சிறப்புப் பெயரைக் கொண்டிருக்கிறார். (குரான்)-இல் அவ்வப்போது பயன்படுத்தப்படும் *ரஹ்மான்* -ஐ கீழிருப்பதுடன் ஒப்பிடவும்).  
விவிலிய நூல் சார்ந்த ஹீப்ரூவில், துன்பத்தில் இருக்கும் ஒருவருக்கான கவலை மற்றும் பரிவு, நோவைத் தணிப்பதற்கான விருப்பை உருவாக்குதல், மனிதன் மற்றும் கடவுள் போன்றே ஒரு உணர்வாகக் கருதப்படுகிறது ("ரெஹம்"லிருந்து "ரிஹம்", தாய் கருப்பை). ரப்பிக்கள் "இரக்க உணர்வின் பதின்மூன்று தனியியல்பு"களைப் பற்றி பேசுகின்றன. குழந்தையிடத்தில் பெற்றோரின் உணர்வுதான், இரக்க உணர்வின் விவிலியத்துக்குரிய கருத்தாக இருக்கிறது. எனவே, அருட்போதகர் கடவுளிடம் தனக்குரிய நம்பிக்கையை உறுதிப்படுத்தும் முறையீடாக அமைவது தாய் தன்னுடைய குழந்தைகளிடத்தில் கொண்டிருக்கும் உணர்வைத்தான். (ஈசா. xlix. [15]  
முக்கிய விதிமுறையின் உன்னத இணைப்பு (மேலே பார்க்கவும்) முதல் நூற்றாண்டு ரப்பி ஹில்லெல் தி எல்டரிடமிருந்து வந்தது. யூத பாரம்பரியத்தில் ஒரு துறவியாகவும் அறிஞராகவும் புகழ்பெற்ற இவர், மிஷ்நாஹ் மற்றும் தல்முட் ஆகியவற்றின் உருவாக்கத்தில் தொடர்புகொண்டிருந்தார், அதே முறையில் யூத வரலாற்றில் ஒரு முக்கிய நபராகவும் இருக்கிறார். மிகவும் சுருக்கமான பொருளில் யூத சமயத்தைப் பற்றிய ஒரு தொகுப்புரை கேட்கப்பட்டவுடன், ஹில்லெல் இவ்வாறு பதிலளித்தார் (பொது மதிப்பீட்டின்படி ஒற்றைக் காலில் நின்றுகொண்டிருக்கும்போது): "உங்களுக்கு வெறுப்பாக இருப்பதை, உங்கள் சகமனிதர்களிடம் செய்யாதீர்கள். அதுதான் முழுமையான தோராஹ். மீதமுள்ள அனைத்தும் விளக்கங்களே; போய்ப் படியுங்கள்."  
9/11 க்குப் பின்னர், ரப்பி ஹில்லெல் அவர்களின் சொற்கள், சமய ஒப்பீடுகள் பற்றி எழுதிவரும் பிரபல எழுத்தாளர் கரேன் ஆர்ம்ஸ்ட்ராங் அவர்களால், உலகெங்கிலும் மேற்கொள்ளப்படும் பொது சொற்பொழிவுகள் மற்றும் பேட்டிகளில் அவ்வப்போது மேற்கோள் காட்டப்படுகிறது.
# நல்லொழுக்கம்

## ஆப்ரஹாமுக்குரிய மதங்கள்

### கிறித்துவ பாரம்பரியம்

கிறித்துவ சமயத்தில், கடவுளியல் சார்ந்த நல்லொழுக்கங்களாக இருப்பது பற்றுறுதி, நம்பிக்கை மற்றும் உள்ளன்பு அல்லது அன்பு/திகைப்பு, இந்தப் பட்டியல் 1 கோரின்தியன்ஸ் 13:13 லிருந்து வருகிறது (νυνι δε μενει *πιστις ελπις αγαπη* τα τρια ταυτα μειζων δε τουτων η αγαπη *பிஸ்டிஸ், எல்பிஸ், அகேப்* ). கடவுள் மற்றும் மனிதனிடம் ஒருவர் கொள்ளும் அன்பை இவை முழுமைப்படுத்துவதாக சொல்லப்படுகிறது, அதனால் மதிநுட்பத்தை ஒத்திருக்கவும் பங்குபெறவும் கோரப்படுகிறது.  
கிறித்துவ விவிலியத்தில் பாரம்பரியமிக்க கிறித்துவ நல்லொழுக்கங்களுக்கு (பற்றுறுதி, நம்பிக்கை மற்றும் அன்பு) மேலாக இன்னும் அதிகமான நல்லொழுக்கத்திற்கான பட்டியல்கள் இருக்கின்றன. அவற்றில் ஒன்று "ப்ரூட் ஆஃப் தி ஸ்பிரிட்" இது கலாடியன்ஸ் 5:22-23 இல் காணப்படுகிறது: "நேர்மாறாக ஆன்மாவின் பலனாக இருப்பது அன்பு, இன்பம், அமைதி, பொறுமை, இரக்கம், பெருந்தன்மை, பற்றுறுதி, கனிவு மற்றும் சுய-கட்டுப்பாடு. அத்தகையவைக்கு எதிராக எந்தச் சட்டமும் இல்லை."  
புனித விவிலியம் : புதிய திருத்தப்பட்ட சீரான பதிப்பு (நாஷ்வில்லே: தாமஸ் நெல்சன் பப்ளிஷர்ஸ், 1989).  
22 Ὁ δὲ καρπὸς τοῦ πνεύματός ἐστιν ἀγάπη χαρὰ εἰρήνη, μακροθυμία χρηστότης ἀγαθωσύνη, πίστις 23 πραΰτης ἐγκράτεια· κατὰ τῶν τοιούτων οὐκ ἔστιν νόμος.
பார்பாரா ஆலண்ட், குர்ட் ஆலண்ட், மாத்யூ பிளாக், கார்லோ எம். மார்டினி, புரூஸ் எம், மெட்ஸ்கெர் மற்றும் ஆல்லென் விக்கிரென், கிரேக்க புதிய ஏற்பாடு, 4வது பதிப்பு. (ஃபெடரல் ரிபப்ளிக் ஆஃப் ஜெர்மனி: யுனைடெட் பைபிள் சொசைடீஸ், 1993, c1979).
# நல்லொழுக்கம்

## ஆப்ரஹாமுக்குரிய மதங்கள்

### இசுலாமிய பாரம்பரியம்

இசுலாமிய பாரம்பரியத்தில், குரான் கடவுளின் வார்த்தையாக, நிலவுலகுக்குரிய வடிவில் எல்லா நல்லொழுக்கங்களின் பெரும் களஞ்சியமாக இருக்கிறது, மேலும் அருட்போதகர் குறிப்பாக தன்னுடைய ஹடித்கள் அல்லது அவர் கூறியதாகக் குறிப்பிடுவதன் மூலம், ஒரு மனித உருவில் இருக்கும் நல்லொழுக்கத்தின் உதாரணபுருஷர்.  
இசுலாம் என்னும் பெயரே, "கீழ்ப்படிதல்" என்று பொருள், கடவுளின் விருப்புக்கு ஏற்ப கீழ்படிதல், இருக்கும் நிலையில் ஏற்றுக்கொள்ளுதல் என்னும் நல்லொழுக்கத்தைப் பறைசாற்றுகிறது. கடவுளின் தனியியல்புகளில் முக்கியமாக இருப்பது இரக்கம் மற்றும் இரக்க உணர்வு அல்லது புனிதமான மொழியான அரபிக்கில் *ரஹ்மான்* மற்றும் *ரஹிம்*. குரான்-இன் 114 அதிகாரங்களில் ஒன்றைத் தவிர மற்ற எல்லா அதிகாரங்களும், "இரக்ககுணமுள்ள, கருணையுள்ளம் படைத்த கடவுளின் பெயராலே" என்ற கவிதையுடன் தொடங்குகிறது.  
இரக்க உணர்வுக்கு அரெபிக்கில் *ரஹ்மாஹ்*. ஒரு கலாச்சார செல்வாக்காக, அதன் மூலங்கள் குரானில் நிறைந்திருக்கிறது. ஒவ்வொரு நல்ல இசுலாமியரும் ஒவ்வொரு நாளையும், ஒவ்வொரு பிரார்த்தனையையும் மற்றும் ஒவ்வொரு முக்கியச் செயலையும் இரக்க குணமுள்ள, கருணையுள்ளம் படைத்த கடவுளின் பெயரைச் சொல்லித் தொடங்கவேண்டும், அதாவது., *பி இஸ்ம்-இ-அல்லா அல்-ரஹ்மான் அல்-ரஹிம்* என்று ஒப்புவிக்கவேண்டும். விதவைகள், அநாதைக் குழந்தைகள் மற்றும் ஏழைகள் அத்துடன் சிறைப்பட்டவர்களிடம் இரக்க உணர்வு கொண்டிருக்கவேண்டும் என்று இசுலாமிய வேதப்புத்தகங்கள் வலியுறுத்துகின்றன. சம்பிரதாய முறைப்படி, ஏழைகள் மற்றும் வறியோர்களுக்கு உதவிடுவதற்காக, *ஸகத்* என்னும் ஒரு சுங்கவரி எல்லா இசுலாமியர்களிடமும் கட்டாயமானதாக இருக்கிறது.(9:60). ரமலான் மாதத்தின் போது உண்ணாநிலை அல்லது சாவ்ம்-இன் நடைமுறை நோக்கங்களில் ஒன்றாக இருப்பது, செல்வ வளமில்லாதவர்களின் பசி வேதனையை அனுபவிப்பதற்காக உதவுதல், மற்றவர்களின் துன்பங்களைக் கூறுணுரும் தன்மையை மேம்படுத்தவும், ஏழைகள் மற்றும் ஆதரவற்றவர்களிடம் இரக்க உணர்வை உருவாக்குவதற்குமாகும்.  
இசுலாமிய நல்லொழுக்கங்களாவன: இறைவழிபாடு, தவறுக்கு வருந்துதல், நேர்மை, விசுவாசம், வாய்மை, சிக்கனம், மதிநுட்பம், மிதமான நிலை, சுய-அடக்கம், ஒழுக்கம், விடாமுயற்சி, பொறுமை, நம்பிக்கை, உயர்நிலை, துணிவு, நீதி, சகிப்புத்தன்மை, அறிவுக்கூர்மை, நல்ல பேச்சு, மரியாதை, தூய்மை, கருணை, இரக்கம், நன்றி, பெருந்தன்மை, மனநிறைவு மற்றும் இதரவை.
# நல்லொழுக்கம்

## சீன சித்தாந்தத்தில் நல்லொழுக்கம்

சீன *டெ* (德)விலிருந்து மொழிபெயர்க்கப்பட்ட "நல்லொழுக்கம்", கூட சீன சித்தாந்தத்தில் ஒரு முக்கிய கருத்தாக்கமாக இருக்கிறது, குறிப்பாக தாவோயிசம். *டெ* முதன்முதலில் "தனிப்பட்ட பண்பு; உள்ளார்ந்த வலிமை; ஒருங்கிணைப்பு" என்னும் பொருளில் விதிமுறைப்படியான "நல்லொழுக்கம்" என்று பொருள் கொண்டிருந்தது, ஆனால் சொற்பொருள் சார்ந்த வகையில் நன்னெறி "நல்லொழுக்கம்; இரக்கம்; ஒழுக்கப்பண்பு" என மாறிவிட்டது. ஆங்கில *நல்லொழுக்க* த்திற்கான சொற்பொருள் இணையைக் கவனிக்கவும், தொன்மையான பொருளில் "உள்ளார்ந்த ஆற்றல்; தெய்வீக சக்தி" ("பை விர்சூ ஆஃப்" என்பதில் இருப்பதுபோல்) மற்றும் சமகாலத்திய பொருளில் "நன்னெறிக்குரிய சிறப்பு; நற்குணம்" என்பதாக இருக்கிறது.  
"நல்லொழுக்க"த்தின் கன்ஃபூசியஸ் நன்னெறி வெளிப்படுத்தல்களில் உள்ளடங்கிருப்பவை *ரென்* ("மனிதத்தன்மை"), *க்ஸெயோ* ("பெற்றோரிடம் மரியாதை") மற்றும் *ஸோங்* ("விசுவாசம்"). கன்ஃப்யூஷனிசத்தில் ரென் என்பதற்கான கருத்துப்பாங்கு - சைமன் லேஸ் கூற்றுப்படி - "மனிதத்தன்மை" மற்றும் "நற்குணம்" என்று பொருள். ரென் ஆரம்பத்தில், "வீரியம்" என்னும் கன்ஃப்யூசிய கவிதைப் புத்தகத்தில் தொன்மையான பொருளையே கொண்டிருந்தது, ஆனால் முன்னேற்றம் காணக்காண அது நன்னெறி சார்ந்த பொருளுக்கு வந்துவிட்டது. (இந்தக் கருத்தாக்கத்தின் மூலங்கள் மற்றும் மாற்றங்களுக்குப் பார்க்கவும், லின் யூ-ஷெங்: "தி எவோலூஷன் ஆஃப் தி ப்ரீ கன்ஃப்யூஷியன் மீனிங் ஆஃப் ஜென் அண்ட் தி கன்ஃப்யூஷியன் கான்செப்ட் ஆஃப் மாரல் அடானமி," மான்யுமென்டா செரிகா, தொகுப்பு 31, 1974-75.)  
எனினும், "நல்லொழுக்கம்" அல்லது தாவோவை ("வழிப்பாதை")- கடைப்பிடிப்பதால் ஒரு தனிநபர் பெரும் திறன், குறித்து *டெ* வின் தாவோயிச கருத்தாக்கம், மிகவும் நுட்பமாக இருக்கிறது. பெரும்பாலான சீன சிந்தனைகளில் ஒரு முக்கியமான விதிமுறைப்படியான மதிப்பாக இருப்பது, ஒருவரின் சமூக அந்தஸ்து என்பது ஒருவரின் பிறப்பின் விளைவாக இல்லாமல் ஒருவர் வெளிப்படுத்தும் நல்லொழுக்க அளவின் விளைவாக இருக்கவேண்டும். *அனாலெக்ட்ஸ்*ஸில், கன்ஃப்யூஷியஸ் *டெ* வைப் பின்வருமாறு விவரிக்கிறார்: "எவன் ஒருவன் தன் நல்லொழுக்கத்தின் மூலம் அரசைச் செயற்படுத்துகிறானோ அவன் வட துருவ நட்சத்திரத்துடன் ஒப்பிடப்படலாம், அது தன் இடத்தைத் தக்கவைத்துக்கொண்டு எல்லா நட்சத்திரங்களையும் அதனை நோக்கி வரச் செய்கிறது."
# நல்லொழுக்கம்

## சீன திருமணஞ்சார்ந்த நன்னடத்தை

- **செயலில் நன்னடத்தை**
- பணிவுடைமை (க்யான் க்சூ; 謙虛)
- விசுவாசம் (ஸாங்க் செங்க்; 忠誠)
- மதிப்பு (ஸுன் ஜிங்; 尊敬)
- முறைதவறாமை (ஸெங்க் ஹீ; 正義)
- நம்பிக்கை (ஸின் யாங்; 信用)
- **மனத்தின் நன்னடத்தை**
- துணிவு (யாங் கான்; 勇敢)
- பொறையுடைமை (ரென் நாய்; 忍耐)
- பொறுமை (ஹெங் ஸின்; 恆心)
- விடாமுயற்சி (யீ லீ; 毅力)
- உறுதிப்பாடு (யீ ழீ; 意志)
# நல்லொழுக்கம்

## சாமுராய் மதிப்பீடுகள்

சாமுராய்-இன் அடிப்படை அத்தியாவசிய புத்தகமான ஹகாகுரேவில், யமமோடோ த்ஸுனெடோமோ, தான் தினசரி செய்யும் நான்கு உறுதிமொழிகளில் உள்ள 'நல்லொழுக்கம்' பற்றிய தன்னுடைய கண்ணோட்டத்தைச் சுருக்கமாகக் கூறுகிறார்:
1. சாமுராய் அல்லது புஷிடோவின் வழிகளில் எப்போதுமே குறுக்கிடுவதில்லை.
1. குருவுக்கு நல்ல பயனுடையவனாக இருக்கவேண்டும்.
1. என்னுடைய பெற்றோர்களுக்கு ஏற்ற பிள்ளையாக இருத்தல்.
1. பெரும் இரக்க உணர்வை வெளிப்படுத்தி மனித நோக்கிற்காக செயல்புரிவேன்.  
த்ஸுனெடோமோ மேலும் இவ்வாறு கூறுகிறார்:
<blockquote>இந்த நான்கு உறுதிமொழிகளையும் ஒரு மனிதன் தினசரி காலையில் கடவுளுக்கும் புத்தர்களுக்கும் அர்ப்பணஞ்செய்தால், அவன் இரு மனிதர்களின் வலிமையைப் பெற்று எப்போதும் பின்னோக்கி சரியமாட்டான். இன்ச் புழு போல ஒருவன், கொஞ்சம் கொஞ்சமாக முன்னகர வேண்டும். கடவுள்களும் புத்தர்களும் கூட முதலில் ஒரு உறுதிமொழியுடன் தான் தொடங்கினர்.</blockquote>  
புஷிடோ குறியீடு ஏழு நல்லொழுக்கங்களால் பின்பற்றப்படுகிறது:
- நேர்மை (義 , கி)
- துணிவு (勇 , யூ)
- ஈகைக்குணம் (仁 , ஜின்)
- மரியாதை (礼 , ரீய்)
- உண்மை (誠 , சீய்)
- பெருமதிப்பு (誉 , யோ)
- விசுவாசம் (忠 , சூ)  
இவற்றுடன் சிலநேரங்களில் சேர்க்கப்படும் இதரவை:
- பெற்றோரிடம் மரியாதை (孝 , கோ)
- அறிவுக்கூர்மை (智 , சீ)
- வயதானவர்கள் மீது அக்கறை (悌 , தீய்)
# நல்லொழுக்கம்

## நல்லொழுக்கம் பற்றி நீய்ட்ஸ்சே

தத்துவஞானி ஃப்ரெட்ரிக் நீய்ட்ஸ்சே பெரும்பாலும் நல்லொழுக்கம் மீது அதிகமாகக் குறைகாணும் நோக்கையே கொண்டிருந்தார். அவருடைய முக்கிய எண்ணங்கள் சில பினவருவனபோல் அமைந்திருந்தது:
- *"இரு நல்லொழுக்கங்களைக் காட்டிலும் ஒரு நல்லொழுக்கம் மிகவும் நல்லொழுக்கமாக இருக்கிறது, ஏனெனில் ஒருவரின் தலைவிதி அதைப் பிடித்துத் தொங்கிக்கொண்டிருப்பதற்கு அது ஒரு முடிச்சைக் காட்டிலும் மேலாக இருக்கிறது."*
- *"நல்லொழுக்கம் என்பதே அருவருப்பான ஒன்று."*
- *"நல்லொழுக்கம் உறங்கிவிட்டால், அது மேலும் அதிகரித்த ஆற்றலுடன் எழுந்துநிற்கும்."*
- *"உண்மையான நேர்மை, இதுதான் நம்முடைய நல்லொழுக்கம் மற்றும் நாம் அதை விட்டு விலக முடியாது என்று கருதிக்கொண்டு, நாம் ஆன்மாவை விடுவிக்கிறோம் - இருக்கட்டும், நம்மிடம் இருக்கும் நம் ஒரே ஒரு நல்லொழுக்கதை நாமே 'முழுமைப்படுத்'துவதால் சோர்ந்துபோகாமல் நம்முடைய செயலாட்சியின் கீழ் இருக்கும் எல்லா அன்பு மற்றும் குரோதத்துடன் அதை பணி செய்விக்க விரும்புவோம்: இந்த வயதுமுதிரும் கலாச்சாரம் மற்றும் அதனுடைய எழுச்சியற்ற மற்றும் சோர்வுற்ற அக்கறைகள் மீதான ஏளனங்களின் பொன்வண்ணமான, நீல மாலைப் பொழுது வெளிச்சங்கள் போல் அவற்றின் கீர்த்திகள் இயங்காது நின்றுவிடட்டும்.*
!" (பியாண்ட் குட் அண்ட் ஈவில், §227)